b"\n_START_ARTICLE_\nCasa Pere Segu\xc3\xa9s\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres que fa cantonada, de planta semisoterrani, planta baixa i pis. La coberta \xc3\xa9s de teula \xc3\xa0rab a quatre vessants. Les fa\xc3\xa7anes s\xc3\xb3n de composici\xc3\xb3 sim\xc3\xa8trica i estan delimitades pel s\xc3\xb2col de pedra, una l\xc3\xadnia d'imposta i cornisa de terra cuita. El portal principal d'acc\xc3\xa9s, que d\xc3\xb3na al carrer del Doctor Cabanes, \xc3\xa9s en arc de mig punt i amb dovelles de pedra, seguint la tipologia del mas. Al damunt apareix un ritme d'obertures d'arc de mig punt disposades com a galeria. La resta d'obertures s\xc3\xb3n rectangulars i decorades amb motlluratge de terra cuita, aix\xc3\xad com la llotja de la fa\xc3\xa7ana posterior, que t\xc3\xa9 tot el seu perfilat tamb\xc3\xa9 en terra cuita. Tota la fa\xc3\xa7ana est\xc3\xa0 estucada de color clar._NEWLINE_El tractament general de l'edifici est\xc3\xa0 resolt seguint els corrents del Noucentisme catal\xc3\xa0, i utilitza la terra cuita com a element ornamental."